Gallabuxnastærðir misjafnar eftir framleiðanda Allar þessar buxur eru í stærð 12. skjáskot / Facebook Hin breska Nicole birti á dögunum myndband þar sem hún sýnir að fatastærðir eru gríðarlega mismunandi eftir því frá hvaða framleiðanda fötin koma . Hún sýndi þrennar gallabuxur sem allar voru í stærð 12 . Gallabuxurnar voru frá Topshop , Pull & Bear og New Look . Þrátt fyrir að allar þeirra ættu að vera í stærð 12 var gríðarlega mikill munur á mittismáli buxnanna . Á mynd þar sem hún leggur allar buxurnar saman sést að New Look-gallabuxurnar eru áberandi stærstar og Pull & Bear-buxurnar minnstar . Það skal tekið fram að allar buxurnar eru í sama sniði , svokölluðu „ skinny “ - sniði . Hún segir það vera fáránlegt að konur geti ekki labbað inn í hvaða búð sem er og valið sér buxur í þeirri stærð sem þær eru vanar að nota . Það geti haft slæm áhrif á sjálfsmynd að komast ekki í sömu stærð og vanalega . „ Þetta gerir búðarferð klárlega meira pirrandi . Stærðin skilgreinir þig ekki , en hún hefur 100% áhrif á andlegu hliðina . Þú ættir að geta farið og valið buxur í þinni stærð í hvaða búð sem er og sniðið er það eina sem ætti að hafa áhrif á hvaða buxur þú velur . Ekki sú staðreynd að þú notar fimm mismunandi stærðir í sömu verslunargötu , “ sagði Burton og bætti við að netverslanir væru enn einn höfuðverkur .